Diari Oficial de la Generalitat Valenciana


Sumari del DOGV 275, del 29-07-1985 (1985/804720)

DECRET 98/1985, de 25 de juny, del Consell de la Generalitat Valenciana, pel qual es crea l'Escola Oficial d'Idiomes de Castelló de la Plana.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/98/dof/vci/html**

### Dades del document

Número de DOGV
:   275

Data del DOGV
:   29-07-1985

Secció del DOGV
:   DISPOSICIONS GENERALS

Número del document
:   1985/804720


Data del document
:   25-06-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 98/1985, de 25 de juny, del Consell de la Generalitat Valenciana, pel qual es crea l'Escola Oficial d'Idiomes de Castelló de la Plana.  
La Constitució Espanyola de 1978, dins del capítol corresponent als drets i llibertats, reconeix en l'article 27 el dret de tothom a l'educació, i encomana, en l'apartat cinqué, als poders públics la garantia efectiva del dret esmentat, a través d'una programació general de l'ensenyament amb la participació efectiva de tots els sectors afectats i la creació de centres docents.  
Per tal de donar compliment al precepte constitucional, cal, doncs, crear els centres docents necessaris per a satisfer la demanda de llocs escolars en ensenyaments d'idiomes, singularment en la província de Castelló, en la qual, malgrat l'interès pels estudis lingüístics, no hi ha cap Escola Oficial d'Idiomes, i és l'única província de la Comunitat Autònoma Valenciana en què es produeix aquesta situació.  
Per tots aquests motius, segons que disposa l'article 4t de la Llei 14/1970, de 4 d'agost, General d'Educació i Finançament de la Reforma Educativa, i la Llei 29/81, de 24 de juny, sobre ordenació de les Escoles Oficials d'Idiomes, i l'apartat B lletra d) del Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en sessió celebrada el dia 25 de juny de 1985,  
DECRETE:  
Article primer  
Es crea l'Escola Oficial d'Idiomes de Castelló de la Plana.  
Article segon  
L'escola esmentada s'ubicarà provisionalment a l'edifici de l'Institut de Batxillerat núm. 5 de Castelló capital, mentre acaben les obres d'aquell Centre en el solar de l'antiga Presó, en Ronda Magdalena núm. 96 de Castelló- Capital, on s'ubicarà de manera definitiva.  
DISPOSICIO TRANSITORIA  
Fins el pròxim curs escolar 1985-86, l'Escola Oficial d'Idiomes de Castelló de la Plana, resta adscrita a la de València a efectes de matrícula i exàmens.  
DISPOSICIONS FINALS  
Primera  
S'autoritza el Conseller de Cultura, Educació i Ciència, per dictar les resolucions oportunes per al desenvolupament i l'execució del que disposa aquest Decret.  
Segona  
Aquest Decret entrarà en vigor a partir de l'endemà de la publicació en el Diari Oficial de la Generalitat Valenciana.  
València, a 25 de juny de 1985  
El Conseller de Cultura, Educació i Ciència   
CEBRIA CISCAR I CASABAN  
El President de la Generalitat,  
JOAN LERMA I BLASCO


Còpia Permalink ELI